এ বিষয়ে বাফুফের সাধারণ সম্পাদক আবু নাঈম সোহাগ বলেন, ‘ওয়ালটন আগেই ঘোষণা দিয়েছিল চ্যাম্পিয়ন হলে দলকে সংবর্ধনা দেবে। কিন্তু দল চ্যাম্পিয়ন হতে পারেনি। তবে ওয়ালটন তাদের কথা রেখেছে। ফুটবলারদের উৎসাহ দিতে আজ তারা পুরো দলকেই সংবর্ধনা দেবে।’ ওয়ালটন গ্রুপের সিনিয়র অপারেটিভ ডিরেক্টর (গেমস অ্যান্ড স্পোর্টস) এফএম ইকবাল বিন আনোয়ার (ডন) বলেন, ‘বাংলাদেশ দল রানার্সআপ হলেও তারা আমাদের গর্বিত করেছে। পুরো টুর্নামেন্টে তারা দারুণ খেলেছে। ফাইনালে দুর্ভাগ্যজনকভাবে হেরে গেছে। রানার্সআপ হওয়া বাংলাদেশ দলকে আমরা আগেই সংবর্ধনা দিতে চেয়েছিলাম। কিন্তু এশিয়ান গেমস ও সাফের কারণে সময়-সুযোগ হয়নি। তবে ঢাকায় চলমান সাফ গেমসের ফাঁকে আগামী সোমবার (আজ) বিকালে তাদের সংবর্ধনা দেব।’